EELNÕU
07.07.2025

**Energiamajanduse korralduse seaduse, elektrituru seaduse ja maagaasi seaduse muutmise seadus (energiatõhususe direktiivi ülevõtmine)**

**§ 1. Energiamajanduse korralduse seaduse muutmine**

Energiamajanduse korralduse seaduses tehakse järgmised muudatused:

**1)** paragrahvi 2 punkt 1 muudetakse ja sõnastatakse järgmiselt:

„1) avaliku sektori asutus – valitsussektor ja keskvalitsuse allsektor riigieelarve seaduse § 2 tähenduses;“;

**2)** paragrahvi 2 punkt 3 muudetakse ja sõnastatakse järgmiselt:

„3) energia - energiatooted nagu need on määratletud Euroopa Parlamendi ja nõukogu määruse (EÜ) nr 1099/2008, energiastatistika kohta (ELT L 304, 14.11.2008, lk 1—62)artikli 2 punktis d;“;

**3)** paragrahvi 2 täiendatakse punktidega 31–32 järgmises sõnastuses:

„31) energiatõhususe esikohale seadmine – energiatõhususe esikohale seadmine, nagu on määratletud Euroopa Parlamendi ja nõukogu määruse (EL) 2018/1999, milles käsitletakse energialiidu ja kliimameetmete juhtimist ning millega muudetakse Euroopa Parlamendi ja nõukogu määrusi (EÜ) nr 663/2009 ja (EÜ) nr 715/2009, Euroopa Parlamendi ja nõukogu direktiive 94/22/EÜ, 98/70/EÜ, 2009/31/EÜ, 2009/73/EÜ, 2010/31/EL, 2012/27/EL ja 2013/30/EL ning nõukogu direktiive 2009/119/EÜ ja (EL) 2015/652 ning tunnistatakse kehtetuks Euroopa Parlamendi ja nõukogu määrus (EL) nr 525/2013 (ELT L 328, 21.12.2018, lk 1—77)artikli 2 punktis 18;

32**)** süsteemi tõhusus – energiatõhusate lahenduste valimine, kui need võimaldavad ka kulutõhusat süsinikuheite vähendamist, paindlikkust ja ressursside tõhusat kasutamist;“;

**4)** paragrahvi 2 punkti 6 täiendatakse pärast sõna „saavutamiseks” sõnadega „, sealhulgas tegeliku energiatarbimise seire, energiatõhususe suurendamiseks võetavad meetmed ja edusammude mõõtmine“;

**5)** paragrahvi 2 punkt 7 muudetakse ja sõnastatakse järgmiselt:

„7) energia lõpptarbimine – kogu energia, mis tarnitakse tööstus- ja transpordisektorile, sealhulgas rahvusvaheliste õhuvedude energiatarbimiseks, teenindus-, põllumajandus-, metsandus- ja kalandussektorile, kodumajapidamistele ning lõpptarbimise muudele sektoritele, välja arvatud rahvusvaheliste merepunkrivarude energia tarbimine ning tarned energia muundamise sektorile ja energiatööstusele;“;

**6)** paragrahvi 2 täiendatakse punktiga 81 järgmises sõnastuses:

„81) energiasüsteem – süsteem, mis on eelkõige ette nähtud energiateenuste osutamiseks, et rahuldada lõpptarbijate energianõudlust soojuse, kütuste ja elektri järele;“;

**7)** paragrahvi 2 punkt 26 muudetakse ja sõnastatakse järgmiselt:

„26) primaarenergia tarbimine – kättesaadava energia brutotarbimine seda teisteks energialiikideks muundamata, välja arvatud mitteenergeetilised kasutusalad, rahvusvahelised merepunkrivarud ja ümbritseva keskkonna energia;“;

**8)** paragrahvi 2 punkt 29 muudetakse ja sõnastatakse järgmiselt:

„29) väikese ja keskmise suurusega ettevõtja – Euroopa Komisjoni soovituse 2003/361/EÜ mikro-, väikeste ja keskmise suurusega ettevõtete määratlemise kohta ([ELT L 124, 20.5.2003, lk 36](https://eur-lex.europa.eu/legal-content/ET/AUTO/?uri=OJ:L:2003:124:TOC)) lisa artikli 2 lõikes 1 määratletud ettevõtjad;”;

**9)** paragrahvi 2 täiendatakse punktiga 291 järgmises sõnastuses:

„291) mikroettevõtja – Euroopa Komisjoni soovituse 2003/361/EÜ lisa artikli 2 lõikes 3 määratletud ettevõtja;“;

**10)** paragrahvi 2 täiendatakse punktidega 33–36 järgmises sõnastuses:

„33) huvide lahknemine – energiatõhususe investeeringutega seotud rahaliste kohustuste ja hüvede õiglase ja mõistliku jaotuse puudumine asjaomaste osalejate vahel, kes võivad olla hoonete omanikud ja üürnikud või erinevad omanikud või kortermajade või mitme kasutusotstarbelise hoone omanikud ja üürnikud või erinevad omanikud;

34) kaasamisstrateegia – strateegia, millega seatakse eesmärgid, töötatakse välja meetmed ja määratakse kindlaks protsess, mille abil kaasata poliitika kujundamisse kõik asjaomased riikliku või kohaliku tasandi sidusrühmad, sealhulgas kodanikuühiskonna esindajad, näiteks tarbijaorganisatsioonid, et suurendada teadlikkust, saada selle poliitika kohta tagasisidet ja soodustada selle tunnustamist üldsuses;

35) energiatõhususe parandamise meetmete statistiliselt oluline osa ja representatiivne valim – selline osa ja valim, mis nõuab asjaomaste energiasäästumeetmete statistilise andmekogumi rühma loomist nii, et see kajastaks kõikide energiasäästumeetmete üldkogumit ning võimaldaks teha põhjendatud järeldusi selliste meetmete võtmise usaldusväärsuse kohta tervikuna;

36) relvajõud – Kaitsevägi kaitseväe korralduse seaduse § 2 lõike 1 tähenduses ning Kaitseliit kaitseliidu seaduse § 2 lõike 1 tähenduses;“.

**11)** seaduse 2. peatüki pealkiri muudetakse ja sõnastatakse järgmiselt:

„**2. peatükk**

**Energiatõhususe esikohale seadmise põhimõte, riiklik energiatõhususe eesmärk ja valdkonna strateegiad**“;

**12)** seaduse 2. peatükki täiendatakse 1. jaoga järgmises sõnastuses:

**„1. jagu**

**Energiatõhususe esikohale seadmise põhimõte**

**§ 21.** **Energiatõhususe esikohale seadmise põhimõte**

(1) Kooskõlas energiatõhususe esikohale seadmise põhimõttega tagab iga avaliku sektori asutus, et energiatõhususega seotud lahendusi, sealhulgas nõudluse poole ressursse ja süsteemi paindlikkust, hinnatakse tema pädevuse ja vastutusvaldkonna kavandamis-, poliitika- ja investeerimisotsustes, mille igaühe väärtus on suurem kui 100 000 000 eurot, või transporditaristu projektide puhul 175 000 000 eurot, mis on seotud järgmiste sektoritega:
1) energiasüsteemid;

2) energiaga mitteseotud sektorid, kui need mõjutavad energiatarbimist ja energiatõhusust.

(2) Kavandamis-, poliitika- ja investeerimisotsuste eristamisel ja energiaga mitteseotud sektorite määratlemisel võetakse arvesse muuhulgas Euroopa Komisjoni soovituse (EL) 2024/2143, milles esitatakse suunised Euroopa Parlamendi ja nõukogu direktiivi (EL) 2023/1791 artikli 3 tõlgendamiseks seoses energiatõhususe esikohale seadmise põhimõttega (ELT L, 2024/2143, 9.8.2024), lisa punkti 3.

(3) Kui poliitika, planeerimis- ja investeerimisotsuste suhtes kohaldatakse heakskiitmise ja järelevalve nõudeid, jälgib vastav avaliku sektori asutus energiatõhususe esikohale seadmise põhimõtte kohaldamist, sealhulgas asjakohasel juhul sektori lõimimist ja sektoriülest mõju.

(4) Energiatõhususe esikohale seadmise põhimõtte rakendamise koordinaator on Kliimaministeerium (edaspidi energiasäästu koordinaator).

**§ 22.Energiatõhususe esikohale põhimõttega seotud lahenduste hindamine ja rakendamine**

(1) Avaliku sektori asutus hindab enne kavandamis-, poliitika- ja investeerimisotsuste tegemist, kas kulutõhusad ning tehniliselt, majanduslikult ja keskkonnaohutuse seisukohast sobivad alternatiivsed energiatõhususe meetmed asendavad kavandatavaid meetmeid täielikult või osaliselt nii, et vastavate otsuste eesmärgid saavutatakse.

(2) Käesoleva paragrahvi lõikes 1 märgitud hinnangu eesmärk on kindlaks teha alternatiivsed energiatõhusad lahendused ja võimalused nende kasutamiseks esialgselt kavandatavate meetmete asemel.

(3) Energiatõhususega seotud lahenduste hindamisel, sealhulgas selleks tehtava kulude-tulude analüüsi, ja alternatiivide kasutamisel võetakse arvesse muuhulgas Euroopa Komisjoni soovituse (EL) 2024/2143 lisa punkti 4 ja Euroopa Komisjoni soovitust (EL) 2021/1749, energiatõhususe esikohale seadmine – põhimõtete rakendamine — Suunised ja näited põhimõtte rakendamise kohta otsuste tegemise protsessis energiasektoris ja mujal (ELT L 350, 4.10.2021, lk 9—59).

(4) Energiasäästu koordinaator töötab välja kulude ja tulude analüüsi metoodikaid, mis võimaldavad hinnata energiatõhususe lahendusi erinevates otsustusprotsessides, võttes arvesse nende otsuste mõju energiaostuvõimetutele isikutele ja riskigrupile.

(5) Käesoleva paragrahvi lõikes 4 nimetatud metoodikad avaldatakse Kliimaministeeriumi ametlikul veebilehel.

(6) Kui käesoleva paragrahvilõikes 1 nimetatud hinnangu järgi on olemas alternatiivsed energiatõhusad meetmed, mis saavad asendada esialgselt kavandatavaid meetmeid, ja on võimalik nende kohaldamine ning neid kohaldatakse esialgselt kavandatavate meetmete asemel, tagab avaliku sektori asutus meetmete nõuetekohase rakendamise.

**§ 23. Energiatõhususe esikohale seadmise põhimõttega seotud takistused**

Energiatõhususe esikohale seadmise põhimõttega seotud takistuste kindlaks tegemisel juhindutakse muuhulgas Euroopa Komisjoni soovituse (EL) 2021/1749 lisa punktist 3.5.2.

**§ 24. Energiatõhususe esikohale seadmise põhimõtte rakendaja ja järelevalve**

(1) Iga avaliku sektori asutus jälgib oma pädevuse ja vastutusvaldkonna piires energiatõhususe esikohale seadmise põhimõtte kohaldamist ning mõju, mida õigusaktid, sealhulgas finantseeskirjad ning käesoleva seaduse § 21 lõikes 1 nimetatud kavandamis-, poliitika- ja olulised investeerimisotsused avaldavad energiatarbimisele, energiatõhususele ning energiasüsteemidele.

(2) Käesoleva seaduse § 21 lõikes 3 sätestatud kohustust jälgib planeeringute kooskõlastamisel Maa- ja Ruumiamet ning energiahindade kooskõlastamisel Konkurentsiamet.

**§ 25. Energiatõhususe esikohale seadmise põhimõtte teave**

(1) Iga avaliku sektori asutus esitab iga aasta esimeses kvartalis energiasäästu koordinaatorile teabe tema pädevuse ja vastutusvaldkonna piires energiatõhususe esikohale seadmise põhimõtte rakendamisest, mis sisaldab vähemalt:

1) ülevaadet energiatõhususe esikohale seadmise põhimõtte kohaldamisest;

2) mõju, mida õigusaktid, sealhulgas finantseeskirjad ning käesoleva paragrahvi lõikes 1 nimetatud kavandamis-, poliitika- ja olulised investeerimisotsused avaldavad energiatarbimisele, energiatõhususele ning energiasüsteemidele.

(2) Energiasäästu koordinaator koostab käesoleva paragrahvi lõikes 1 nimetatud aruannete alusel ja arvestades seal esitatud teavet, hinnangu energiatõhususe esikohale seadmise põhimõtte kohaldamisele ja kasule energiasüsteemides, eelkõige seoses energiatarbimisega ning loetelu meetmetest, mis on võetud, et kõrvaldada tarbetud regulatiivsed või mitteregulatiivsed tõkked energiatõhususe esikohale seadmise põhimõtte ja nõudluspoole lahenduste rakendamisel, sealhulgas selgitades välja riiklikud õigusaktid ja meetmed, mis on energiatõhususe esikohale seadmise põhimõttega vastuolus.

(3) Energiasäästu koordinaator võib käesoleva paragrahvi lõigete 1 ja 2 täitmise osas sõlmida halduskoostöö seaduses sätestatud korras halduslepingu riigi omandis oleva äriühinguga, kelle põhitegevus on keskkonnauuringute läbiviimine. Sellise halduslepingu sõlmimisele ei kohaldata halduskoostöö seaduse §-e 6 ja 14.“;

**13)** paragrahvidest 3-41 moodustatakse seaduse 2. peatüki 2. jagu ja selle pealkiri sõnastatakse järgmiselt:

**„2. jagu**

**Riiklik energiatõhususe eesmärk ja valdkonna strateegiad“;**

**14)** paragrahvi 3 lõikes 1 asendatakse tekstiosa “Kliimaministeerium (edaspidi *energiasäästu koordinaator*)” tekstiosaga “Energiasäästu koordinaator”;

**15)** paragrahvi 3 lõikes 1 asendatakse arv „2020“ arvuga „2030“;

**16)** paragrahvi 3 lõike 2 punkt 1 muudetakse ja sõnastatakse järgmiselt:

„1) Euroopa Liidu eesmärki, mille kohaselt 2030. aasta energiatarbimine ei ületa 992,5 miljonit naftaekvivalenttonni primaarenergia puhul või 763 miljonit naftaekvivalenttonni lõpptarbimise puhul;“;

**17)** seaduse 3. peatükki täiendatakse §-ga 42 järgmises sõnastuses:

„**§ 42. Avaliku sektori asutuste energiasääst**

(1) Avaliku sektori asutuste summaarset energia lõpptarbimist vähendatakse igal aastal vähemalt 1,9 protsenti võrreldes aastaga 2021. Avaliku sektori tarbimisest arvatakse välja ühistranspordi ja relvajõudude energiatarbimine, kuid nende energiasäästu võib avaliku sektori kohustuse täitmise eesmärgil siiski arvesse võtta.

(2) Avaliku sektori energiasäästu arvestamisel võetakse arvesse riigisiseseid kliimaerinevusi.

(3) Avaliku sektori energiasäästu koordinaator on Tarbijakaitse ja Tehnilise Järelevalve Amet.“;

**18)** paragrahvis 5 asendatakse sõna „keskvalitsus“ sõnadega „avaliku sektori asutused“ vastavas käändes;

**19)** paragrahvi 5 lõiked 1 ja 2 muudetakse ja sõnastatakse järgmiselt:

„(1) Avaliku sektori energiasäästu koordinaator korraldab, et igal aastal rekonstrueeritakse 3 protsenti avaliku sektori asutuste omandis olevate hoonete kasulikust üldpõrandapinnast, et täita vähemalt energiatõhususe miinimumnõuded, mis on sätestatud oluliselt rekonstrueeritavale hoonele ehitusseadustiku § 65 lõike 3 alusel kehtestatud määruses. Keskvalitsuse kinnisvara energiasäästu koordinaatori ülesandeid täidab Rahandusministeerium. Kohalike omavalitsuste energiasäästu koordinaatori rolli täidab Regionaal ja Põllumajandusministeerium. Teiste hoonete puhul, mis ei ole keskvalitsuse ega kohaliku omavalitsuse valduses, täidab koordinaatori rolli Tarbijakaitse ja Tehnilise Järelevalve Amet.

(2) Käesoleva paragrahvi lõikes 1 nimetatud 3 protsendi alammäär arvutatakse Eesti Vabariigi territooriumil asuvate nende avaliku sektori asutuste omanduses olevate hoonete üldpõrandapinnast, millel on üle 250 m2 kasulikku üldpõrandapinda ning mis ei vasta 1. jaanuariks 2024 vähemalt oluliselt rekonstrueeritavate hoonete energiatõhususe miinimumnõuetele.“;

**20)** paragrahvi 5 lõige 4 muudetakse ja sõnastatakse järgmiselt:

„(4) Käesoleva paragrahvi lõikes 1 nimetatud rekonstrueerimisnõue ei kehti:

1) ehitusseadustiku § 62 lõikes loetletud sisekliima tagamisega hoonete kohta, mille puhul energiatõhususe miinimumnõuete järgimine ei ole nõutav;

2) relvajõududele või keskvalitsusele kuuluvate riigikaitse eesmärke teenivate hoonete kohta, välja arvatud relvajõudude ja riigikaitseasutuste teenistuses oleva personali individuaalsed eluruumid või kontorihooned;

3) avaliku sektori asutuse omandis olevate sotsiaalhoonete ja -eluruumidele, kui rekonstrueerimine ei oleks kuluneutraalne või tooks kaasa üüritõusu sotsiaaleluruumides elavatele inimestele, välja arvatud juhul, kui selline üüritõus ei ole suurem kui energiakasutamise vähendamise arvelt saadav majanduslik kokkuhoid.“;

**21)** paragrahvi 5 täiendatakse lõikega 41 järgmises sõnastuses:

„(41) Käesoleva paragrahvi lõike 4 punktis 3 nimetatud kuluneutraalsuse määramise metoodika kehtestab valdkonna eest vastutav minister määrusega.”;

**22)** paragrahvi 5 lõige 5 muudetakse ja sõnastatakse järgmiselt:

„(5) Kui avaliku sektori asutused rekonstrueerivad ühel aastal rohkem kui 3 protsenti oma hoonete üldpõrandapinnast, võib ülejäägi arvestada järgneva kolme aasta iga-aastase rekonstrueerimismäära hulka kuni 2026. aasta 31. detsembrini. Kui avaliku sektori asutused rekonstrueerivad alates 2027. aasta 1. jaanuarist rohkem kui 3 protsenti oma hoonete üldpõrandapinnast, võib ülejäägi arvestada järgneva kahe aasta iga-aastase rekonstrueerimismäära hulka.“;

**23)** paragrahvi 5 lõige 6 muudetakse ja sõnastatakse järgmiselt:

„(6) Avaliku sektori asutused võivad arvestada hoonete iga-aastase rekonstrueerimismäära täitmisel uusi hooneid, mis on omandatud konkreetsete eelmise kahe aasta jooksul lammutatud avaliku sektori asutuste hoonete asemele. Seda tingimust kohaldatakse üksnes juhul, kui see on energiasäästu ja olelusringi süsinikuheite vähendamise mõttes kulutõhusam ja säästlikum kui selliste hoonete rekonstrueerimine.“;

**24)** paragrahvi 5 täiendatakse lõikega 61 järgmises sõnastuses:

„(61) Käesoleva paragrahvi lõikes 6 nimetatud rekonstrueeritava hoone olelusringi süsinikuheite arvutamise metoodika kehtestab valdkonna eest vastutav minister määrusega.“;

**25)** paragrahvi 5 lõige 7 muudetakse ja sõnastatakse järgmiselt:

„(7) Avaliku sektori energiatõhususe koordinaator koostab selliste köetavate ja jahutatavate hoonete inventuuri, mis on avaliku sektori asutuste omanduses või kasutuses ning mille kasulik üldpõrandapind on suurem kui 250 m2. Inventuur sisaldab vähemalt järgmisi andmeid:

1) kasulik üldpõrandapind ruutmeetrites või nende andmete puudumisel suletud netopind ehitusseadustiku § 3 lõike 5 alusel kehtestatud määruse tähenduses;

2) energiatõhususarvu klass või kaalutud energia erikasutuse klass;

3) soojuse, jahutuse, elektrienergia ja sooja veega seotud aastane mõõdetud energiatarbimine, kui need andmed on kättesaadavad.“;

**26)** paragrahvi 5 lõige 9 muudetakse ja sõnastatakse järgmiselt:

„(9) Avaliku sektori energiatõhususe koordinaator teeb käesoleva paragrahvi lõikes 7 nimetatud inventuuri tulemused üldsusele kättesaadavaks. Inventuuri ajakohastatakse iga kahe aasta tagant. Inventuur seotakse hoonefondi ülevaatamisega, mis tehakse hoonete rekonstrueerimise riiklike kavade järgi kooskõlas Euroopa Parlamendi ja nõukogu direktiiv (EL) 2024/1275, hoonete energiatõhususe kohta (uuesti sõnastatud) ja asjaomaste andmebaasidega.“;

**27)** paragrahvi 5 täiendatakse lõikega 11 järgmises sõnastuses:

„(11) Avaliku sektori asutused määravad üüripindade lepingute sõlmimisel või muutmisel lepingus tähtajad, millal lepingu osaks olev hoone saab heitevabaks hooneks.“;

**28)** paragrahvi 5 täiendatakse lõikega 12 järgmises sõnastuses

„(12) Avaliku sektori hoonete rekonstrueerimisel, mille kasulik üldpõrandapind on üle 750 m2, tuleb hinnata energiatõhususe lepingute ja muude tulemuspõhiste energiateenuste kasutamise teostatavust.“;

**29)** paragrahvis 6 asendatakse sõna „keskvalitsus“ sõnadega „avaliku sektori asutus“ vastavas käändes;

**30)** paragrahvi 6 lõiget 3 täiendatakse pärast sõna „suurem“ sõnadega „, samuti arvestatakse § 21 energiatõhususe esikohale seadmise põhimõtet“;

**31)** paragrahvi 6 täiendatakse lõikega 31 järgmises sõnastuses:

„(31) Avaliku sektori ja võrgustiku sektori hankijad hindavad olulise energia osakaaluga teenuslepingute hangete korral, kas on võimalik sõlmida pikaajalist energiatõhusust andvaid lepinguid, mille tulemusena saavutatakse pikaajaline energiasääst.“;

**32)** paragrahvi 6 täiendatakse lõikega 41 järgmises sõnastuses:

„(41) Käesoleva paragrahvi lõikes 1 kehtestatud kohustust ei kohaldata, kui see pärsib rahvatervisealastele hädaolukordadele reageerimist.”;

**33)** paragrahvi 7 lõige 1 muudetakse ja sõnastatakse järgmiselt:

„(1) Elektrienergia ja gaasi põhi- ja jaotusvõrguettevõtjad (edaspidi koos võrguettevõtja) hindavad oma gaasi või elektri ülekande- või jaotusvõrkude energiatõhususe parandamiseks kasutatud meetmeid ning parandavad hinnangu järgi taristu projekteerimisel ja käitamisel energiatõhusust, eelkõige arukate võrkude kasutuselevõtuga. Võrguettevõtjad teatavad nendest meetmetest ja võrgukadude vähendamisega saavutatavast eeldatavast energiasäästust energiasäästu koordinaatorile.“;

**34)** paragrahvi 7 lõige 3 muudetakse ja sõnastatakse järgmiselt:

„(3) Konkurentsiamet lähtub gaasi- ja elektrivõrgu käitamise kohta elektrituruseadusest ja maagaasiseadusest tulenevate otsuste tegemisel energiatõhususe esikohale seadmise põhimõttest.“.

**35)** paragrahvi 8 täiendatakse lõigetega 6-8 järgmises sõnastuses:

„(6) Kütte- ja jahutustarne energiatõhususe suurendamise majandusliku teostatavuse hindamiseks koostatakse kulude-tulude analüüs, kui kavandatakse või remonditakse põhjalikult järgmisi rajatisi:

1) soojuselektrijaam, mille keskmine aastane summaarne sisendenergia ületab 10 MW, et hinnata käitise kui tõhusa koostootmisjaama toimimise kulusid ja tulusid;

2) tööstuskäitis, mille keskmine aastane kogusisendenergia on üle 8 MW, et hinnata käitises ja väljaspool seda tekkiva heitsoojuse kasutamist;

3) teenindusrajatis, mille keskmine aastane kogusisendenergia on üle 7 MW, et hinnata käitises ja väljaspool seda tekkiva heitsoojuse kasutamist;

4) andmekeskus, mille summaarne nimisisendenergia ületab 1 MW, et hinnata kulude-tulude analüüsi, sealhulgas, kuid mitte ainult, tehnilist teostatavust, kulutõhusust, mõju energiatõhususele ja kohalikule küttenõudlusele, sealhulgas hooajalisi kõikumisi heitsoojuse kasutamisega majanduslikult põhjendatud nõudluse rahuldamiseks ning kõnealuse käitise ühendamisega kaugküttevõrku või tõhusasse/taastuvenergia põhisesse kaugjahutussüsteemi või muudesse heitsoojuse taaskasutamise rakendustesse.

(7) Majandusliku teostatavuse hindamiseks kulude-tulude arvutamise metoodika kehtestab valdkonna eest vastutav minister määrusega.

(8) Käesoleva paragrahvi lisa 8 majanduslik kulude-tulude analüüs ei ole kohustuslik tipptunni- ja varuelektrijaamadele, mis on kavandatud töötama alla 1500 töötunni aastas viie aasta libiseva keskmisena.“;

**36)** paragrahvi 11 lõiget 1 täiendatakse pärast sõna „töötlemise“ sõnadega „viisil, mis kajastab täpselt tegelikku energiatarbimist ning on konkurentsivõimeline“;

**37)** paragrahvi 11 lõike 3 teises lauses asendatakse tekstiosa „ja tehniliselt teostatav” tekstiosaga „, tehniliselt teostatav ja proportsioonis potentsiaalse energiasäästuga“;

**38)** seaduse 5. peatükki täiendatakse §-ga 133 järgmises sõnastuses:

### „**§ 133. Lõpptarbija lepingulised põhiõigused küttele, jahutusele ja soojale tarbeveele**(1) Lõpptarbijal on õigus sõlmida energiatarnijaga kaugkütte, kaugjahutuse ja sooja tarbevee teenuse osutamise leping, milles esitatakse vähemalt:

### 1) energiatarnija nimi, äriregistri- või isikukood, aadress ja kontaktandmed;

2) osutatud teenuste kirjeldus ja lepingus sisalduva kvaliteedi põhinäitajad või viide kättesaadavale dokumendile, milles on põhinäitajad esitatud;

3) lepingus sisalduvate ja ilma lisatasudeta pakutavate hooldusteenuste liigid;

4) asjakohase teabe saamise viisid kõigi kohalduvate tasude, hooldustasude ning seotud toodete ja teenuste kohta;

5) lepingu kestus, lepingu ja teenuse osutamise, sealhulgas seotud toodete ja teenuste, pikendamise ja lõpetamise tingimused ning teave selle kohta, kas lepingu tasuta lõpetamine on lubatud;

6) võimalikud hüvitised ja tagasimaksmise kord juhul, kui teenuse kvaliteet ei vasta kokkulepitule, sealhulgas ebatäpne arve või arve hilinenud esitamine;

7) vaidluste kohtuvälise lahendamise kord tarbijakaitseseaduse alusel;

8) tarbijaõigusi käsitlev teave, sealhulgas teave kaebuste käsitlemise kohta ja kõigi käesolevas lõikes osutatud teave, mis edastatakse arvel või ettevõtja veebilehel ja mis sisaldab käesoleva seaduse § 30 lõikes 1 nimetatud energiasäästu koordinaatori linki tema veebilehele.

9) kontaktandmeid, mis võimaldavad tarbijal teha kindlaks asjakohased ühtsed kontaktpunktid, mis on nimetatud käesoleva seaduse § 30 lõikes 3.

(2) Käesolevas paragrahvi lõikes 1 nimetatud teave tuleb esitada enne lepingu sõlmimist ulatuses ja korras, mis vastab võlaõigusseaduses või muus seaduses sätestatud lepingueelse teabe andmise kohustusele. Kui leping sõlmitakse vahendaja kaudu, peab nimetatud teave samuti olema kättesaadav enne lepingu sõlmimist.

(3) Lepingutingimuste, sealhulgas hindade ja tasude kokkuvõte, esitatakse lõpptarbijale ja lõppkasutajale arusaadaval viisil täpses ja selges sõnastuses.

(4) Lõpptarbijale antakse lepingu koopia ja teave kütte, jahutuse ja sooja tarbeveega seotud teenustele juurdepääsu ja nende kasutamise suhtes kohaldatavate hindade, tasude ja üldtingimuste kohta.

(5) Lõpptarbijat teavitatakse kõigist kavatsusest lepingutingimusi muuta. Energiatarnija peab tema lõpptarbijale läbipaistval ja arusaadaval viisil ise teatama kõigist tarnehinna muudatustest, samuti muudatuse põhjustest ja eeltingimustest ning selle ulatusest hiljemalt kaks nädalat ja kodutarbijate puhul üks kuu enne muudatuse jõustumist. Lõpptarbijad teavitavad lõppkasutajaid uutest tingimustest viivitamata.

(6) Energiatarnija pakub lõpptarbijale laia makseviiside valikut. Makseviisid ei tohi olla tarbijate suhtes põhjendamatult diskrimineerivad. Tasude erinevused, mis on seotud makseviisi või ettemaksusüsteemiga, peavad olema objektiivsed, mittediskrimineerivad ja proportsionaalsed ega tohi ületada otseseid kulusid, mida makse saaja seoses konkreetse makseviisi või ettemaksusüsteemi kasutamisega kandis.

(7) Kodutarbijat, kes saab kasutada ettemaksusüsteemi, ei seata ettemaksusüsteemi kohaldamise korral ebasoodsamasse olukorda.

(8) Käesolevas paragrahvis reguleerimata osas kohaldatakse lepingule võlaõigusseaduses tarbijaga sõlmitud lepingu kohta sätestatut.;”

**39)** paragrahvi 14 lõiked 21 ja 22 muudetakse ja sõnastatakse järgmiselt:

„(21) Üldise energiasäästukohustuse maht on:

1) 0,8 protsenti aastasest energia lõpptarbimisest ajavahemikul 1. jaanuarist 2021 kuni 31. detsembrini 2023, arvestatuna 1. jaanuarile 2019 eelnenud viimase kolme aasta keskmisest;

2) 1,3 protsenti aastasest energia lõpptarbimisest ajavahemikul 1. jaanuarist 2024 kuni 31. detsembrini 2025, arvestatuna 1. jaanuarile 2019 eelnenud viimase kolme aasta keskmisest;

3) 1,5 protsenti aastasest energia lõpptarbimisest ajavahemikul 1. jaanuarist 2026 kuni 31. detsembrini 2027, arvestatuna 1. jaanuarile 2019 eelnenud viimase kolme aasta keskmisest;

4) 1,9 protsenti aastasest energia lõpptarbimisest ajavahemikul 1. jaanuarist 2028 kuni 31. detsembrini 2030, arvestatuna 1. jaanuarile 2019 eelnenud viimase kolme aasta keskmisest.

(22) Üldise energiasäästukohustuse maht igal kümneaastasel perioodil pärast 2030. aasta 31. detsembrit on keskmiselt 1,9 protsenti keskmisest aastasest lõpptarbijatele müüdud energiakogusest iga kalendriaasta kohta.“;

**40)** paragrahvi 14 täiendatakse lõikega 5 järgmises sõnastuses:

„(5) Käesoleva paragrahvi lõikes 1 nimetatud lõpptarbimise kumulatiivsest energiasäästust teatud osa tuleb saavutada energiaostuvõimetute isikute ja energiaostu riskirühma kuuluvate isikute juures. See osakaal peab olema vähemalt võrdne energiaostuvõimetute isikute osakaaluga, nagu on hinnatud Euroopa Parlamendi ja nõukogu määruse (EL) 2018/1999 artikli 3 lõike 3 punkti d kohaselt koostatud riiklikus energia- ja kliimakavas.“;

**41)** paragrahvi 161 täiendatakse lõigetega 4 ja 5 järgmises sõnastuses:

„(4) Kui riik ei ole saavutanud käesoleva seaduse §-s 14 nõutavat summaarset lõppkasutuse energiasäästu iga § 14 lõikes 5 sätestatud kohustusperioodi lõpuks, peab ta lisaks järgmise kohustusperioodi lõpuks nõutavale summaarsele lõppkasutuse energiasäästule saavutama ka puudu jäänud energiasäästu.

(5) Kui riik on saavutanud nõutavast tasemest suurema summaarse lõppkasutuse energiasäästu 2030. aasta lõpuks, on tal õigus kanda kohustusest üle jääv summa (kuni 10 protsenti kõnealusest ülejäägist) üle järgmisse kohustusperioodi, ilma et sihteesmärki suurendataks.“;

**42)** paragrahvi 21 lõiget 1 täiendatakse punktiga 9 järgmises sõnastuses:

„9) poliitikameetmed, mis tagavad energiasäästu energiaostuvõimetutele isikutele ja energiaostu riskirühma kuuluvatele isikutele.“;

**43)** paragrahvi 27 lõige 2 muudetakse ja sõnastatakse järgmiselt:

„(2) Käesoleva paragrahvi lõikes 1 nimetatud eksperdil peab olema:

1) ehitiste energiatõhususe valdkonnas vähemalt energiaaudiitori kutsekvalifikatsiooni VI tase või kõrgem tase olenevalt auditeeritavast objektist;

2) soojusinseneri kutsekvalifikatsiooni 8 tase spetsialiseerumise kohaselt või

3) sõltumatu akrediteering asjakohase Euroopa või rahvusvahelise standardi järgi, mis tõendab kompetentsust sertifitseerida energia- või keskkonnajuhtimissüsteeme.“;

**44)** paragrahvi 27 täiendatakse lõikega 21 järgmises sõnastuses:

„(21) Valdkonna eest vastutav minister kehtestab määrusega ettevõtlusvaldkonnad, kus käesoleva paragrahvi lõike 2 punktides 1 ja 2 nimetatud eksperdid võivad tegutseda.“;

**45)** paragrahvi 27 lõige 5 muudetakse ja sõnastatakse järgmiselt:

„(5) Käesoleva paragrahvi lõikes 1 nimetatud energiaauditite kvaliteedi tagamiseks kehtestab valdkonna eest vastutav minister määrusega miinimumnõuded energiaauditile ja tegevuskavale, sealhulgas energiajuhtimissüsteemi kohasele energiaauditile. Tegevuskava tuleb esitada ettevõtte majandusaasta aruandes. Kui energiaauditi objektiks oleva hoone kasutamise otstarbeks on ehitusseadustiku § 50 lõikes 7 sätestatud määruse alusel elamu, tuleb energiaauditi tegemisel juhinduda ehitusseadustiku § 64 lõike 5 alusel kehtestatud määrusest.“;

**46)** paragrahvi 28 pealkiri ja lõige 1 muudetakse ja sõnastatakse järgmiselt:

**„§ 28. Ettevõtete kohustus teha regulaarselt energiaauditeid**

(1) Ettevõte, mille viimase kolme aasta keskmine aastane energiatarbimine kõigi energiakandjate summana on olnud:

1) suurem kui 10 TJ, peab tegema iga nelja aasta tagant käesoleva seaduse § 27 lõikes 1 sätestatud energiaauditi;

2) suurem kui 85 TJ, rakendab energiajuhtimissüsteemi, mille on sertifitseerinud sõltumatu asutus asjaomaste Euroopa või rahvusvaheliste standardite kohaselt.“;

**47)** paragrahvi 28 täiendatakse lõikega 21 järgmises sõnastuses:

„(21) Käesoleva paragrahvi lõikes 1 nimetatud ettevõtjal, kes rakendab lepingus käesoleva seaduse § 31 punkti 1 kohast energiasäästu koordinaatori levitatud teavet, mis käsitleb energiateenuslepingut ja tingimusi, mis tagavad energiasäästu ja lõpptarbija ning lõppkasutaja õigused ja need vastavad energiatõhususe lepingu miinimumnõuetele, ei ole käesoleva paragrahvi lõikes 1 sätestatud kohustust.“;

**48)** seaduse 7. peatükki täiendatakse §-ga 281 järgmises sõnastuses:

**„§ 281. Andmekeskuste kohustus raporteerida oma energiakasutusest**

(1) Andmekeskus on käesoleva seaduse mõistes rajatis või rajatiste rühm, mida kasutatakse arvutisüsteemide ja serverite ning nendega seotud andmesalvestus-, andmetöötlus- ja andmeleviseadmete majutamiseks, ühendamiseks ja käitamiseks.

(2) Andmekeskuse käitajad ja omanikud, kelle installeeritud infotehnoloogiaseadmete võimsusvajadus on vähemalt 500 kW, esitavad igal aastal Euroopa andmebaasi teabe nende seadmete energiatõhususe kohta.

(3) Lõikes 2 sätestatud kohustus ei laiene andmekeskustele, mida kasutatakse või mis osutavad oma teenuseid üksnes kaitse ja kodanikukaitse lõppeesmärgil.

(4) Käesoleva paragrahvi lõikes 2 nimetatud energiatõhususe teabe miinimumnõuded kehtestab valdkonna eest vastutav minister määrusega.

(5) Energiasäästu koordinaator julgustab andmekeskuste omanikke ja käitajaid, kelle installeeritud infotehnoloogiaseadmete võimsusvajadus on vähemalt 1 MW, võtma arvesse parimaid tavasid, millele on osutatud Euroopa andmekeskuste energiatõhususe käitumisjuhendi viimases versioonis.

(6) Käesoleva seaduse § 8 lõikes 8 sätestatud analüüsi kohustus ei kehti andmekeskustele, mille heitsoojust kasutatakse või hakatakse kasutama kaugküttevõrgus või otseselt ruumide kütmiseks, sooja tarbevee saamiseks või muul otstarbel hoones või hoonete rühmas või rajatistes, kus see asub.

(7) Käesoleva paragrahvi lõikes 2 nimetatud Euroopa andmebaasi kontaktpunkt on Tarbijakaitse ja Tehnilise Järelevalve Amet.“;

**49)** paragrahvi 30 lõiget 4 täiendatakse pärast esimest lauset lausega järgmises sõnastuses: „Energiaostuvõimetute isikute ja energiaostu riskirühmade teadlikkust tuleb eraldi arendada.“;

**50)** paragrahvi 33 täiendatakse lõikega 31 järgmises sõnastuses:

„(31) Tarbijakaitse ja Tehnilise Järelevalve Amet täidab käesoleva seaduse § 42 lõike 1 punkti 3 kohaselt avaliku sektori asutuste energiasäästu koordinaatori rolli ning käesoleva seaduse § 28 lõike 7 kohaselt andmekeskuste kontaktpunkti rolli.“;

**51)** paragrahvi 37¹ tekst muudetakse ja sõnastatakse järgmiselt:

„Alates 2027. aasta 1. jaanuarist peavad kõik käesoleva seaduse § 11 lõikes 2 nimetatud arvestid olema kauglugemise funktsiooniga, kui selliste arvestite paigaldamine on kulutõhus, tehniliselt teostatav ja proportsioonis potentsiaalse energiasäästuga.“;

**52)** paragrahvi 38 tekst muudetakse ja sõnastatakse järgmiselt:

„(1) Käesoleva seaduse § 28 lõike 1 punkti 1 kohase energiaauditi peavad ettevõtjad tegema hiljemalt 2026. aasta 11. oktoobril ja seejärel vähemalt iga nelja aasta järel viimase energiaauditi kuupäevast arvates.

(2) Käesoleva seaduse § 28 lõike 1 punkti 2 kohase energiajuhtimissüsteemi peavad ettevõtjad rakendama hiljemalt 2027. aasta 11. oktoobriks.“;

**53)** seadust täiendatakse §-ga 384–385 järgmises sõnastuses:

**§ 384. Paragrahvi 42 kohaldamine**

Käesoleva seaduse §-s 42 sätestatud kohustus ei kohaldu:

1) kuni 2026. aasta 31. detsembrini nende kohalike haldusüksuste avaliku sektori asutuste energiatarbimisele, mille haldusalas on vähem kui 50 000 elanikku, kuid rohkem kui 5000 elanikku;

2) kuni 2029. aasta 31. detsembrini nende kohalike haldusüksuste avaliku sektori asutuste energiatarbimisele, mille haldusalas on vähem kui 5 000 elanikku.

**§ 385. Inventeerimise tähtaeg**

Energiasäästu koordinaator teeb käesoleva seaduse § 5 lõikes 7 nimetatud inventuuri hiljemalt 2025. aasta 11. oktoobriks.“;

**54)** seaduse normitehniline märkus muudetakse ja sõnastatakse järgmiselt :

“1 Euroopa Parlamendi ja nõukogu direktiiv 2010/31/EL hoonete energiatõhususe kohta (ELT L 153, 18.06.2010, lk 13–35), muudetud direktiiviga (EL) 2018/844 (ELT L 156, 19.06.2018, lk 75–91) ja määrusega (EL) 2018/1999 (ELT L 328, 21.12.2018, lk 1–77);

Euroopa Parlamendi ja nõukogu direktiiv (EL) 2018/2001 taastuvatest energiaallikatest toodetud energia kasutamise edendamise kohta (ELT L 328, 21.12.2018, lk 82–209);

Euroopa Parlamendi ja nõukogu direktiiv (EL) 2023/1791, mis käsitleb energiatõhusust ja millega muudetakse määrust (EL) 2023/955 (ELT L 231, 20.9.2023, lk 1—111).”.

**§ 2. Elektrituruseaduse muutmine**

Elektrituru seaduses tehakse järgmised muudatused:

**1)** paragrahvi 65 täiendatakse lõikega 11 järgmises sõnastuses:

„(11) Põhi- ja jaotusvõrguettevõtjad jälgivad ja kvantifitseerivad võrgukadude kogumahtu ning optimeerivad võrke ja parandavad võrkude tõhusust juhul, kui see on tehniliselt ja rahaliselt teostatav.“;

**2)** paragrahvi 66 lõiget 14 täiendatakse esimese lausega järgmises sõnastuses:

„Konkurentsiamet kontrollib võrguettevõtjate poolt energiatõhususe esikohale seadmise põhimõtte rakendamist nende projektide ja võrgu arengukavade heakskiitmisel, kontrollimisel ja järelevalvel Euroopa Parlamendi ja nõukogu direktiiv (EL) 2024/1788, 13. juuni 2024, mis käsitleb taastuvatest energiaallikatest toodetud gaasi, maagaasi ja vesiniku siseturgude ühiseid norme ning millega muudetakse direktiivi (EL) 2023/1791 ja tunnistatakse kehtetuks direktiiv 2009/73/EÜ (uuesti sõnastatud)  artikkel 55 vastavustabeli kohaselt.“;

**3)**paragrahvi 66 täiendatakse lõigetega 17 ja 18 järgmises sõnastuses:

„(17) Võrguettevõtjad kohaldavad oma võrgu planeerimise, arendamise ja investeerimisotsustes energiatõhususe esikohale seadmise põhimõtet energiamajanduse korralduse seaduse 21 tähenduses.

(18) Konkurentsiamet ja energiasäästu koordinaator kontrollivad, et võrguettevõtjate kasutatava metoodikaga hinnatakse kulude-tulude analüüsis alternatiive ning võetakse arvesse energiatõhususe lahendustest saadavat laiemat kasu, nõudluse paindlikkust ning investeerimist varadesse, mis aitavad kaasa kliimamuutuste leevendamisele.“;

**4)** paragrahvi 71 lõikes 4 asendatakse tekstiosa „Euroopa Parlamendi ja nõukogu direktiivi 2012/27/EL, milles käsitletakse energiatõhusust, muudetakse direktiive 2009/125/EÜ ja 2010/30/EL ning tunnistatakse kehtetuks direktiivid 2004/8/EÜ ja 2006/32/EÜ (ELT L 315, 14.11.2012, lk 1–56), XI“ tekstiosaga „Euroopa Parlamendi ja nõukogu direktiivi (EL) 2023/1791, mis käsitleb energiatõhusust ja millega muudetakse määrust (EL) 2023/955 (uuesti sõnastatud) (ELT L 231, 20.9.2023, lk 1—111 ), XIII“;

**5)** paragrahvi 93 lõiget 10 täiendatakse punktidega 9 ja 10 järgmises sõnastuses:

„9) eraldi osa edusammude kohta, mida on tehtud gaasi- ja elektritaristu käitamise energiatõhususe suurendamisel;

10) hinnangut gaasi- ja elektritaristu käitamise ning ülekande- ja jaotusvõrguettevõtjate võetud meetmete üldise tõhususe kohta ning asjakohasel juhul energiasäästu koordinaatoriga koostatud soovitused energiatõhususe parandamiseks, sealhulgas kulutõhusate alternatiivide kohta, mis vähendavad tippkoormust ja üldist elektrikasutust.“;

**6)** seaduse normitehnilist märkust täiendatakse tekstiosaga „Euroopa Parlamendi ja nõukogu direktiiv (EL) 2023/1791, mis käsitleb energiatõhusust ja millega muudetakse määrust (EL) 2023/955 (ELT L 231, 20.9.2023, lk 1—111)”.

**§ 3. Maagaasiseaduse muutmine**

Maagaasiseaduses tehakse järgmised muudatused.

**1)** paragrahvi 21² lõiget 2 täiendatakse teise lausega järgmises sõnastuses:

„Gaasi ülekande- ja jaotusvõrguettevõtjad teevad oma võrgu planeerimise, arendamise ja investeerimisotsused kooskõlas energiamajanduse seaduse § 7 lõikega 1.“;

**2)** paragrahvi 21² lõiget 6 täiendatakse kolmanda lausega järgmises sõnastuses:

„Konkurentsiamet kontrollib energiamajanduse korralduse seaduse § 21 tähenduses energiatõhususe esikohale seadmise põhimõtte rakendamist võrguettevõtjate poolt nende projektide ja võrgu arengukavade heakskiitmisel, kontrollimisel ja järelevalvel lähtudes Euroopa Parlamendi ja nõukogu direktiiv (EL) 2024/1788, 13. juuni 2024, mis käsitleb taastuvatest energiaallikatest toodetud gaasi, maagaasi ja vesiniku siseturgude ühiseid norme ning millega muudetakse direktiivi (EL) 2023/1791 ja tunnistatakse kehtetuks direktiiv 2009/73/EÜ (uuesti sõnastatud)  artikkel 55 vastavustabeli kohaselt.“;

**3)** seaduse normitehnilises märkuses asendatakse tekstiosa “Euroopa Parlamendi ja nõukogu direktiiv 2009/73/EÜ, mis käsitleb maagaasi siseturu ühiseeskirju ning millega tunnistatakse kehtetuks direktiiv 2003/55/EÜ (ELT L 211, 14.08.2009, lk 94–136), muudetud direktiiviga (EL) 2019/692 (ELT L 117, 03.05.2019, lk 1–7) tekstiosaga “Euroopa Parlamendi ja nõukogu direktiiv (EL) 2024/1788, mis käsitleb taastuvatest energiaallikatest toodetud gaasi, maagaasi ja vesiniku siseturgude ühiseid norme ning millega muudetakse direktiivi (EL) 2023/1791 ja tunnistatakse kehtetuks direktiiv 2009/73/EÜ (uuesti sõnastatud) (ELT L, 2024/1788, 15.7.2024, ELI: [*http://data.europa.eu/eli/dir/2024/1788/oj*](http://data.europa.eu/eli/dir/2024/1788/oj))”;

**4)** seaduse normitehnilises märkuses asendatakse tekstiosa “Euroopa Parlamendi ja nõukogu direktiiv 2009/28/EÜ taastuvatest energiaallikatest toodetud energia kasutamise edendamise kohta ning direktiivide 2001/77/EÜ ja 2003/30/EÜ muutmise ja hilisema kehtetuks tunnistamise kohta (ELT L 140, 05.06.2009, lk 16–62)” tekstiosaga “Euroopa Parlamendi ja nõukogu direktiiv (EL) 2018/2001, taastuvatest energiaallikatest toodetud energia kasutamise edendamise kohta (uuesti sõnastatud) (ELT L 328, 21/12/2018, lk 82—209)”;

**5)** seaduse normitehnilises märkuses asendatakse tekstiosa “Euroopa Parlamendi ja nõukogu direktiiv 2012/27/EL, milles käsitletakse energiatõhusust, muudetakse direktiive 2009/125/EÜ ja 2010/30/EL ning tunnistatakse kehtetuks direktiivid 2004/8/EÜ ja 2006/32/EÜ (ELT L 315, 14.11.2012, lk 1–56), muudetud direktiividega 2013/12/EL (ELT L 141, 28.05.2013, lk 28–29), (EL) 2018/844 (ELT L 156, 19.06.2018, lk 75–91), (EL) 2018/2002 (ELT L 328, 21.12.2018, lk 210–230) ja (EL) 2019/944 (ELT L 158, 14.06.2019, lk 125–199) ning määrustega (EL) 2018/1999 (ELT L 328, 21.12.2018, lk 1–77) ja (EL) 2019/826 (ELT L 137, 23.05.2019, lk 3–9) tekstiosaga “Euroopa Parlamendi ja nõukogu direktiiv (EL) 2023/1791, mis käsitleb energiatõhusust ja millega muudetakse määrust (EL) 2023/955 (ELT L 231, 20.9.2023, lk 1—111)”.

*Seletuskirja:*

*Lisa 1 – vastavustabel*

*Lisa 2 – rakendusaktide kavandid.*